text: Dronningen besøgte også Koldinghus
  04 juni 2016 kl. 14.36
  Efter at dagens officielle program var slut, og Dronning Margrethe forlod Varde, tog hun videre til Koldinghus.
  Dronning Margrethe var ikke færdig med det syd- og sønderjyske, da hun lørdag eftermiddag forlod Varde. Hun tog nemlig direkte til Koldinghus på et helt privat besøg.
  Dronningen kom blandt andet for at se særudstillingen "Fabergé. Zarens hofjuvelér og forbindelsen til den danske kongefamilie". Dronning Margrethe har selv udlånt flere genstande til udstillingen.
  Under besøget spiste Dronningen en privat frokost med Koldinghus' direktør, Thomas Thulstrup, og så blev hun vist rundt i udstillingen af museumsdirektøren.
  
  